[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 114
                                                              din 25 iunie 2020
privind extinderea temporară a amplasamentelor teraselor sezoniere pe domeniul public al municipiului Sighișoara și diminuarea chiriei aferente acestora, în anul 2020, ca urmare a respectării măsurilor impuse în vederea limitării răspândirii infecției cu virusul SARS-CoV-2
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 13.184/03.06.2020 şi la Consiliul Local Sighișoara cu nr. 13.811/11.06.2020, de referatul de aprobare, înregistrat cu nr. 13.182/03.06.2020, al Grupului de consilieri locali ai Partidului Național Liberal - Sighișoara, în calitate de inițiatori, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
În contextul situației epidemiologice determinate de răspândirea coronavirusului SARS-CoV-2 și a necesității de creare a condițiilor pentru respectarea măsurilor impuse în vederea limitării răspândirii infecției pentru a veni în sprijinul deținătorilor de terase sezoniere care vor fi amplasate pe domeniul public al municipiului Sighișoara, din cauza faptului că funcționarea acestui sector de activitate este în continuare direct afectat de măsurile instituite la nivel național;
Necesitatea adoptării unor măsuri care să protejeze, să încurajeze și să susțină mediul de afaceri local în domeniul HoReCa și care au ca impact pozitiv dezvoltarea și menținerea pe parcursul anului a teraselor sezoniere de care beneficiază în mod direct, atât cetățenii orașului, cât și turiștii care vizitează orașul sau care se deplasează în interes profesional;

Având în vedere Raportul de specialitate al Direcţiei Administrarea Patrimoniului, înregistrat cu nr. 14.441/18.06.2020, prin care se apreciază că este oportună realizarea unei analize mai ample cu privire la proiectul de hotărâre așa cum este inițiat de Grupul de consilieri locali ai Partidului Național Liberal - Sighișoara privind extinderea temporară a amplasamentelor teraselor sezoniere pe domeniul public al municipiului Sighișoara și diminuarea chiriei aferente acestora, în anul 2020, ca urmare a respectării măsurilor impuse în vederea limitării răspândirii infecției cu virusul SARS-CoV-2;
     Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. Se aprobă modificarea Articolului 1 din H.C.L. nr. 59 din 26.03, și anume extinderea temporară în anul 2020 a amplasamentelor teraselor sezoniere pe domeniul public al Municipiului Sighișoara pentru perioada în care sunt valabile măsurile de amplasare a meselor cu o distanță de 2 m între ele. În acest sens, se vor depune cereri distincte pentru aprobarea extinderii amplasamentelor avizate conform H.C.L. nr. 59 din 26.03. Suprafața maximă ce poate fi extinsă se determină de către serviciul specializat din cadrul Primăriei Municipiului Sighișoara prin măsurători la fața locului.
Art. 2. Se aprobă modificarea Articolului 2 din H.C.L. nr. 59 din 26.03, și anume:
a. Chiria va fi de 0.1 lei/mp./lună, începând de la intrarea în vigoare a acestei hotărâri până la 31 decembrie 2020.
b. Acest tarif să fie aplicat și pentru terasele care sunt închiriate pe durata de 5 ani.
PREŞEDINTE DE ŞEDINŢĂ,

  

             Toth Tivadar        

                                Contrasemnează pentru legalitate
                       SECRETARUL GENERAL al municipiului,


              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Impozite și Taxe – Direcţia Economică;
  1 ex. Biroul Juridic;

  1 ex. Compartimentul Urbanism, Disciplina în Construcții, Patrimoniu UNESCO – Direcţia Generală Arhitect Șef;
  1 ex. Serviciul Public Poliția Locală.

14 ex.
B.A.
